  Туспуктэм: Константин Вознесенских Наталия Сильвестрова 6+ 25-тӥ толсуре 16 часын Ижкарысь В. В. Маяковский нимо лыдӟетъюртын (Новостроительной ульча, 28) котырес лыдпуссэс пусйись удмурт гожъясьёслэн творчествозылы сӥзем литературая но крезьгуръя ӝыт ортоз. Со сярысь ужъюртлэн «ВКонтакте» мерлыко вотэсысь нимлыко огиназ ивортӥзы. Ужрадын Кедра Митреез, Егор Загребинэз, Владимир Семакинэз, Герман Ходыревэз, Фёдор Пукроковэз, Анатолий Демьяновэз, Роман Валишинэз, Александр Белоноговэз тодэ ваёзы. Ӝытэз Россиысь писательёслэн огазеяськонзылэн ёзчиез, автор кырӟанъёсты быдэстӥсь, Удмуртиысь лулчеберет удысысь сӥё-дано ужась Ада Диева нуоз. Пыронэз дунтэк. Тодэ вайытом, Ижкарын Чеберлыко киужъёсъя йӧскалык центрын нырысьсэ нылпиослы Выль ар интерактивной возьматон дасяы. Тегъёс: Удмуртия Ижкар Лулчеберет гожъясьёс удмуртъёс Литература  